Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: 2. Az 52/2001. (XI. 29.) AB határozatban megfogalmazott kritériumok alapján a népszavazásra bocsátandó kérdés akkor egyértelmû, ha az kétséget kizáróan megválaszolható, eldöntendõ kérdés esetében arra „igen” vagy
Paragraph Index: 845

2. Az 52/2001. (XI. 29.) AB határozatban megfogalmazott kritériumok alapján a népszavazásra bocsátandó kérdés akkor egyértelmû, ha az kétséget kizáróan megválaszolható, eldöntendõ kérdés esetében arra „igen” vagy „nem” felelet adható. A kérdésnek világosnak és kizárólag egyféleképpen értelmezhetõnek kell lennie. Nem követelmény viszont a kérdés megfogalmazásakor, hogy a kezdeményezõ az egyes jogágak kifejezéskészletét, illetve az egyes szakterületek terminus technicusait használja. (ABH 2001, 399, 403.) A kérdés megfogalmazása során önmagában az egyes szakterületek terminológiájának pontatlan használata nem jelenti az Nsztv. 13. §-a sérelmét. Az Alkotmánybíróság álláspontja szerint a jelen kérdésben szereplõ (szak)kifejezések — mint például az „uniós illetõségû állampolgár” és a „letelepedettség” — a kérdés egészének érthetõségét nem zavarják. A népszavazásra bocsátandó kérdés érthetõ és megfelel az Nsztv. 13. §-ában foglalt követelményeknek. Mindezek alapján az Alkotmánybíróság nem osztja az OVB-nek azt az álláspontját, hogy a feltett kérdés nem felel meg a világosság és egyértelmûség kritériumának.

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes